CELEX: 32022D0049
Language: lv
Date: 2021-12-15 00:00:00
Title: Eiropas Parlamenta un Padomes Lēmums (ES) 2022/49 (2021. gada 15. decembris) par Eiropas Savienības Solidaritātes fonda izmantošanu, lai sniegtu atbalstu Horvātijai saistībā ar vairākām zemestrīcēm, kas notika laikposmā, sākot no 2020. gada 28. decembra

14.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 9/37
               
            
         EIROPAS PARLAMENTA UN PADOMES LĒMUMS (ES) 2022/49
         (2021. gada 15. decembris)
         par Eiropas Savienības Solidaritātes fonda izmantošanu, lai sniegtu atbalstu Horvātijai saistībā ar vairākām zemestrīcēm, kas notika laikposmā, sākot no 2020. gada 28. decembra
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 2012/2002 (2002. gada 11. novembris), ar ko izveido Eiropas Savienības Solidaritātes fondu (1), un jo īpaši tās 4. panta 3. punktu,
         ņemot vērā Eiropas Parlamenta, Padomes un Komisijas Iestāžu nolīgumu (2020. gada 16. decembris) par budžeta disciplīnu, sadarbību budžeta jautājumos un pareizu finanšu pārvaldību, kā arī par jauniem pašu resursiem, tostarp par ceļvedi jaunu pašu resursu ieviešanai (2), un jo īpaši tā 10. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas Savienības Solidaritātes fonda (“Fonds”) mērķis ir ļaut Savienībai ātri, efektīvi un elastīgi reaģēt uz ārkārtas situācijām, lai demonstrētu solidaritāti ar to reģionu iedzīvotājiem, kurus ir piemeklējušas lielas vai reģionālas dabas katastrofas vai liela mēroga sabiedrības veselības ārkārtas situācija.
                  
               
                     (2)
                  
                  
                     Finansiālais pabalsts no Fonda nedrīkst pārsniegt Padomes Regulas (ES, Euratom) 2020/2093 (3) 9. pantā noteiktos maksimālos apjomus. Saskaņā ar DFS regulas 9. panta 2. un 4. punktu un ņemot vērā 2021. gadā izmantoto rezervi solidaritātei un palīdzībai ārkārtas gadījumos, maksimālā summa, ko var izmantot no Fonda, ir 359 968 632 EUR, kas ir pietiekami, lai segtu vajadzības saskaņā ar šo lēmumu.
                  
               
                     (3)
                  
                  
                     Horvātija 2021. gada 18. martā iesniedza pieteikumu Fonda izmantošanai pēc vairākām zemestrīcēm, kas notika laikposmā, sākot no 2020. gada 28. decembra.
                  
               
                     (4)
                  
                  
                     Horvātijas pieteikums atbilst Regulas (EK) Nr. 2012/2002 2. un 4. pantā izklāstītajiem nosacījumiem finansiālā ieguldījuma sniegšanai no Fonda.
                  
               
                     (5)
                  
                  
                     Tāpēc Fonds būtu jāizmanto, lai sniegtu finansiālu atbalstu Horvātijai.
                  
               
                     (6)
                  
                  
                     Lai pēc iespējas saīsinātu laiku, kas vajadzīgs Fonda izmantošanai, šis lēmums būtu jāpiemēro no tā pieņemšanas dienas,
                  
               IR PIEŅĒMUŠI ŠO LĒMUMU.
         
            1. pants
            Savienības 2021. finanšu gada vispārējā budžeta ietvaros Eiropas Savienības Solidaritātes fondu izmanto, lai piešķirtu Horvātijai summu 319 192 359 EUR apmērā saistību un maksājumu apropriācijās, tostarp summu 41 325 507 EUR apmērā kā avansa maksājumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
            To piemēro no 2021. gada 15. decembra.
         
         
            Strasbūrā, 2021. gada 15. decembrī
            
               
                  Eiropas Parlamenta vārdā –
               
               
                  priekšsēdētājs
               
               D. M. SASSOLI
            
            
               
                  Padomes vārdā –
               
               
                  priekšsēdētājs
               
               A. LOGAR
            
         
         
            (1)  OV L 311, 14.11.2002., 3. lpp.
         
         
            (2)  OV L 433 I, 22.12.2020., 28. lpp.
         
         
            (3)  Padomes Regula (ES, Euratom) 2020/2093 (2020. gada 17. decembris), ar ko nosaka daudzgadu finanšu shēmu 2021.–2027. gadam (OV L 433 I, 22.12.2020., 11. lpp.).